NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD – 1637/2020

**216a**

# Spoločná správa

**výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Richarda NEMCA, Radovana SLOBODU a Petra VONSA na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov (tlač 216) vo výboroch v druhom čítaní**

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

 Národná rada Slovenskej republiky uznesením z 22. septembra 2020 č. 279 sa uzniesla prerokovať návrh poslancov Národnej rady Slovenskej republiky Richarda NEMCA, Radovana SLOBODU a Petra VONSA na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov **(tlač 216)** v druhom čítaní a prideliť ho týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre vzdelávanie, vedu, mládež a šport.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Výbory prerokovali návrh zákona po lehote určenej uznesením Národnej rady Slovenskej republiky, nakoľko navrhovatelia požiadali listom č. CRD-1637-1/2020 z 13. októbra 2020 o odklad jeho prerokovania.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

K návrhu poslancov Národnej rady Slovenskej republiky Richarda NEMCA, Radovana SLOBODU a Petra VONSA na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov **(tlač 216)** zaujali **výbory** Národnej rady Slovenskej republiky tieto **stanoviská:**

**Ústavnoprávny výbor Národnej rady Slovenskej republiky** v uznesení č. 156 z 12. novembra 2020;

**a**

**Výbor Národnej rady Slovenskej republiky pre vzdelávanie, vedu, mládež**a šport v uznesení č. 47 z 19. novembra 2020

zhodne **odporúčajú** návrh zákona **schváliť s pozmeňujúcimi a doplňujúcimi návrhmi** uvedenými v časti IV. spoločnej správy.

**IV.**

Z uznesení výborov uvedených v III. časti tejto spoločnej správy vyplývajú tieto pozmeňujúce a doplňujúce návrhy:

1. V čl. I sa vkladá nový bod 1, ktorý znie:

„1. V § 5 ods. 6 a § 7 ods. 7 sa slová „§ 90 ods. 5“ nahrádzajú slovami „§ 90 ods. 3“.“.

Nasledujúce novelizačné body sa primerane prečíslujú.

Legislatívno-technická úprava. Vzhľadom na navrhované nové znenie § 90 zákona č. 440/2015 Z. z. sa upravujú vnútorné odkazy na príslušné ustanovenie tohto paragrafu, keďže doterajší odsek 5 v § 90 bude v rámci navrhovaného nového znenia § 90 označený ako odsek 3.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I bode 1 v § 8 ods. 6 písm. b) sa za slovom „rozhodnutí“ slovo „a“ nahrádza čiarkou.

Legislatívno-technická úprava. Pri výpočte viacerých povinností alebo podmienok sa zlučovacia spojka „a“ kladie medzi posledné dva prvky výpočtu.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I sa vypúšťa bod 2.

 Nasledujúce body sa primerane prečíslujú.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I sa vypúšťa bod 6.

Nasledujúce body sa primerane prečíslujú.

Odôvodnenie k bodom 3 a 4:

Navrhované znenie už bolo schválené v rámci parlamentnej tlače č. 223 (Čl. II body 1 a 2).

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I sa za bod 6 vkladajú nové body 7 až 9, ktoré znejú:

„7.V § 86 ods. 1 sa na konci pripájajú tieto slová: „v súlade s medzinárodnými zmluvami, ktorými je Slovenská republika viazaná,34b) podľa pravidiel Svetového antidopingového programu”.

Poznámka pod čiarou k odkazu 34b znie:

„34b) Čl. 2 bod 17 a čl. 4 bod 3 Medzinárodného dohovoru proti dopingu v športe (oznámenie č. 347/2007 Z. z.).”.

8. V § 86 odseky 2 až 5 znejú:

 „(2) Agentúra je štátna príspevková organizácia35) zapojená finančnými vzťahmi na rozpočet ministerstva školstva.36)

 (3) Štatutárnym orgánom agentúry je riaditeľ, ktorého vymenúva a odvoláva minister školstva na základe výberového konania; výberové konanie sa uskutočňuje za účasti verejnosti okrem hlasovania výberovej komisie. Funkčné obdobie riaditeľa je päť rokov; opätovné vymenovanie je možné.

 (4) Agentúra

a) plní úlohy Svetového antidopingového programu,

b) vykonáva, organizuje a riadi dopingové kontroly,

c) vypracúva ročný plán dopingových kontrol,

d) zadáva vykonanie analýz vzoriek odobratých na účely dopingovej kontroly (ďalej len “odobratá vzorka”),

e) poskytuje súčinnosť ministerstvu školstva pri príprave všeobecne záväzného právneho predpisu vydávaného podľa § 100 ods. 1 písm. a),

f) udeľuje športovcovi, ktorý nie je športovcom na medzinárodnej úrovni, výnimku na terapeutické použitie látky alebo metódy zo zoznamu zakázaných látok a zakázaných metód (ďalej len „terapeutická výnimka“) podľa pravidiel agentúry prijatých podľa § 87 ods. 1,

g) vedie register športovcov pre testovanie, v ktorom o športovcovi spracúva údaje podľa § 80 ods. 2 písm. a), b), g), i), j) a l), údaje podľa § 80 ods. 4 alebo ods. 5, telefónne číslo a jeho podobizeň,

h) oznamuje Svetovej antidopingovej agentúre právoplatné rozhodnutia vo veci dopingu,

i) vypracúva v spolupráci s národnými športovými zväzmi a národnými športovými organizáciami ročný plán vzdelávania v oblasti boja proti dopingu,

j) spolupracuje v oblasti boja proti dopingu v športe najmä s ministerstvom školstva, so Svetovou antidopingovou agentúrou, antidopingovými agentúrami v iných štátoch, medzinárodnými športovými organizáciami, národnými športovými zväzmi a národnými športovými organizáciami,

k) poskytuje cezhraničnú súčinnosť pri

1. pohybe tímu dopingovej kontroly pri výkone jeho činnosti v rámci dopingovej kontroly,

2. včasnej preprave odobratých vzoriek tak, aby bola zachovaná ich bezpečnosť a neporušenosť,

l) uzatvára dohody o recipročnom testovaní v súlade so Svetovým antidopingovým programom,

m) uznáva a zavádza postupy dopingovej kontroly a testov antidopingových organizácií v iných štátoch, ktoré sú v súlade so Svetovým antidopingovým programom, a športových sankcií, ktoré z nich vyplývajú,

n) podporuje výskum a v spolupráci s národnými športovými zväzmi a národnými športovými organizáciami zabezpečuje vzdelávanie v oblasti boja proti dopingu,

o) vypracúva výročnú správu o činnosti, ktorá obsahuje najmä

1. informáciu o zmenách predpisov agentúry,

2. informáciu o orgánoch, ich zmenách a o ich činnosti,

3. prehľad vykonaných dopingových kontrol a plánu vzdelávania v predchádzajúcom kalendárnom roku,

4.vyhodnotenie ročného plánu dopingových kontrol v predchádzajúcom kalendárnom roku,

p) oznamuje orgánom činným v trestnom konaní bez zbytočného odkladu po skončení analýzy odobratých vzoriek športovca zistenie prítomnosti látok s anabolickým a iným hormonálnym účinkom v odobratej vzorke.

(5) Podrobnosti o úlohách a organizácii agentúry upraví štatút, ktorý vydá ministerstvo školstva.”.

 9. V § 86 sa vypúšťa odsek 6.”.

 Nasledujúce body sa primerane prečíslujú.

Ide o legislatívno-technickú úpravu navrhovaného nového znenia § 86 (najmä odsek 1) návrhu zákona tak, aby nedošlo k nedorozumeniu ohľadom možnej nesprávnej interpretácie tohto ustanovenia v tom zmysle, že by mala byť nanovo zriadená Antidopingová agentúra Slovenskej republiky. Účelom návrhu zákona nie je kreovať novú Agentúru, ale len upresniť niektoré ustanovenia upravujúce jej práva a povinnosti.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bode 7 úvodnej vete sa číslo “86” nahrádza číslom “87”, vypúšťa sa § 86 vrátane nadpisu nad paragrafom a vypúšťa sa poznámka pod čiarou k odkazu 34b.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bode 7 § 88 ods. 1 úvodnej vete sa vypúšťajú slová “v súlade s pravidlami Svetového antidopingového programu”.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bode 7 § 88 ods. 1 písm. f) sa za slová “látky alebo” vkladajú slová “prostriedkov umožňujúcich”.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bode 7 § 90 ods. 1 úvodnej vete sa slovo “dohovormi” nahrádza slovom “zmluvami”.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I bode 7 § 92 ods. 2 písm. a) sa slová “najmenej 21 dní” nahrádzajú slovami “v dostatočnom časovom predstihu”.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bode 7 § 93 ods. 1 sa slová “Svetového antidopingového programu” nahrádzajú slovami “agentúry prijatých podľa § 87 ods. 1”.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bode 7 § 93 ods. 2 sa slová “antidopingové pravidlá agentúry” nahrádzajú slovami “pravidlá agentúry prijaté podľa § 87 ods. 1”.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bode 7 § 93 ods. 9 prvej vete sa slová “v súlade so Svetovým antidopingovým programom” nahrádzajú slovami “podľa pravidiel agentúry prijatých podľa § 87 ods. 1”.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I bode 7 § 93 ods. 12 sa slová “v súlade s pravidlami Svetového antidopingového programu” nahrádzajú slovami “pravidlami agentúry prijatými podľa § 87 ods. 1”.

Odôvodnenie k bodom 6 až 14

Ide o legislatívno-technickú úpravu súvisiacu s bodom 5.

Súčasne sa odstraňuje duplicita v § 88 ods. 1 písmenách b) a f) a spresňuje sa písmeno f) podľa Kódexu WADA 2021, spresňuje sa pojem „medzinárodná zmluva” a zosúlaďujú sa lehoty v § 92 ods. 2 písm. a) a c).

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I bode 7 sa vypúšťa veta „Poznámka pod čiarou k odkazu 40) sa vypúšťa.“

 Legislatívno-technická úprava. Veta o vypustení poznámky pod čiarou sa presúva do novelizačného bodu 9, v ktorom sa nahrádza odkaz na túto poznámku pod čiarou.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I sa vypúšťa bod 8.

Nasledujúce body sa primerane prečíslujú.

Ide o úpravu súvisiacu so zmenami v § 93 ods. 1, 9 a 12.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. I bod 9 znie:

„9. V § 100 ods. 1 písm. a) sa slová „medzinárodným dohovorom, ktorým je Slovenská republika viazaná,40)“ nahrádzajú slovami „medzinárodnou zmluvou, ktorou je Slovenská republika viazaná,34b)“.

Poznámka pod čiarou k odkazu 40 sa vypúšťa.“.

Ide o legislatívno-technickú pripomienku za účelom zosúladenia predmetného ustanovenia s Ústavou SR (čl. 1 ods. 2) nakoľko Ústava SR používa pojem medzinárodné zmluvy, ktorými je Slovenská republika viazaná, a to aj napriek tomu, že môže ísť o medzinárodný dohovor. Súčasne sa odkaz 40 nahrádza novým odkazom 34b a vypúšťa sa poznámka pod čiarou k odkazu 40. Ide o legislatívno-technickú úpravu v nadväznosti na zavedenie nového odkazu 34b a poznámky pod čiarou k nemu.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V Čl. I bod 10 znie:

„10. Za § 106e sa vkladajú § 106f a 106g, ktoré vrátane nadpisov znejú:

„§ 106f

Prechodné ustanovenia k úpravám účinným dňom vyhlásenia

1. Národný športový zväz je povinný zosúladiť svoje stanovy a predpisy upravujúce disciplinárne konanie a konanie o porušení pravidiel Svetového antidopingového programu s týmto zákonom najneskôr do 30. júna 2021.
2. Minister školstva vymenuje členov a náhradníkov komisií pre konanie vo veci dopingu najneskôr do 28. februára 2021.
3. Ministerstvo školstva vydá štatút príslušnej komisie pre konanie vo veci dopingu najneskôr do 31. januára 2021.

§ 106g

Prechodné ustanovenie k úpravám účinným od 1. januára 2021

 Konanie vo veci porušenia antidopingových pravidiel, ktoré sa začalo pred 1. januárom 2021, sa dokončí pred príslušnými komisiami, ktorých členov vymenúva a odvoláva príslušný národný športový zväz alebo organizátor príslušnej športovej súťaže, podľa predpisov účinných do 31. decembra 2020.”.”.

 V čl. I bode 10 ustanovenie § 106f nadobúda účinnosť dňom vyhlásenia a ustanovenie § 106g nadobúda účinnosť 1. januára 2021, čo sa premietne do článku upravujúceho účinnosť.

V tomto bode sa navrhuje rozdeliť pôvodný § 106f na dva paragrafy, pričom v jednom paragrafe (§ 106f) sú upravené prechodné ustanovenia k úpravám účinným dňom vyhlásenia a v druhom paragrafe (§ 106g) sú upravené prechodné ustanovenia k úpravám účinným od 1. januára 2021.

Výbor NR SR pre vzdelávanie, vedu, mládež a šport

 **Gestorský výbor odporúča schváliť**

1. V čl. II sa za slovo „okrem“ vkladajú slová „čl. I“.

 Legislatívno-technická úprava. Spresnenie ustanovenia o účinnosti uvedením článku, v ktorom sú obsiahnuté ustanovenia s odloženou účinnosťou.

 Ústavnoprávny výbor NR SR

 Výbor NR SR pre vzdelávanie, vedu, mládež a šport

 **Gestorský výbor odporúča schváliť**

 Gestorský výbor odporúča Národnej rade Slovenskej republiky hlasovať o návrhoch uvedených pod bodmi **1 až 19 spoločne** s odporúčaním ich **schváliť.**

**V.**

**Gestorský výbor** na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky návrh poslancov Národnej rady Slovenskej republiky Richarda NEMCA, Radovana SLOBODU a Petra VONSA na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov **(tlač 216) schváliť v znení pozmeňujúcich a doplňujúcich návrhov** uvedených v tejto správe.

Predmetná **spoločná správa** výborov Národnej rady Slovenskej republiky o výsledku prerokovania bola **schválená** uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 24. novembra 2020 č. 59.

Týmto uznesením výbor zároveň poveril spoločného spravodajcu **Karola Kučeru**, aby na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru.

Bratislava november 2020

**Richard Vašečka v. r.**

predseda

Výboru NR SR pre vzdelávanie, vedu, mládež a šport